Diari Oficial de la Generalitat Valenciana


Sumari del DOGV 9597, del 17-05-2023 (2023/5150)

RESOLUCIÓ de 8 de maig, de la Direcció General d'Urbanisme, per la qual s'acorda sotmetre a tràmit d'informació pública el projecte d'ordre de la Conselleria de Política Territorial, Obres Públiques i Mobilitat per la qual s'estableixen les bases reguladores per a la concessió de subvencions destinades a ajuntaments de la Comunitat Valenciana, per a la modernització i transparència del planejament urbanístic vigent.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9597

Data del DOGV
:   17-05-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/5150


Data del document
:   08-05-2023

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * cooperació administrativa

RESOLUCIÓ de 8 de maig, de la Direcció General d'Urbanisme, per la qual s'acorda sotmetre a tràmit d'informació pública el projecte d'ordre de la Conselleria de Política Territorial, Obres Públiques i Mobilitat per la qual s'estableixen les bases reguladores per a la concessió de subvencions destinades a ajuntaments de la Comunitat Valenciana, per a la modernització i transparència del planejament urbanístic vigent. [2023/5150]  
L'article 133 de la Llei 39/2015, d'1 d'octubre, del procediment administratiu comú de les administracions públiques, preveu, en l'apartat segon, la publicació del text de la norma, a fi d'informar públicament la ciutadania i els col·lectius, de qualsevol índole, que representen els qui tenen drets o interessos legítims que poden estar afectats per aquesta, i donar-los audiència.  
D'altra banda, l'article 43.1.c de la Llei 5/1983, de 30 de desembre, del Consell, i 52 del Decret 24/2009, de 13 de febrer, del Consell, sobre la forma, estructura i procediment d'elaboració dels projectes normatius de la Generalitat, completen el marc jurídic per a la participació ciutadana establida en l'esmentat article 133.  
Tot i que la finalitat del text consolidat del planejament urbanístic vigent es considere que no afecta els drets i interessos legítims de les persones, en nom de la transparència i màxima participació ciutadana en l'elaboració normativa, atés que és un projecte d'ordre de bases, norma amb vocació de permanència, s'estima procedent el sotmetiment al tràmit d'informació pública i audiència del projecte d'ordre de bases reguladores per a la concessió de subvencions destinades a ajuntaments de la Comunitat Valenciana per a la modernització i transparència del planejament urbanístic vigent.  
En virtut d'això, i del que es disposa en el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, es dicta aquesta resolució, i se sotmet a informació pública i audiència el projecte d'ordre de la Conselleria de Política Territorial, Obres Públiques i Mobilitat, per la qual s'estableixen les bases reguladores per a la concessió de subvencions destinades a ajuntaments de la Comunitat Valenciana per a la modernització i transparència del planejament urbanístic vigent.  
  
El termini per a formular al·legacions serà de set dies hàbils. El còmput començarà l'endemà de la publicació d'aquesta resolució en el Diari Oficial de la Generalitat Valenciana.  
El text del projecte podrà ser consultat en la pàgina web de la Conselleria de Política Territorial, Obres Públiques i Mobilitat, en l'adreça electrònica:  
http://politicaterritorial.gva.es/va/audiencia-e-informacion-publica/procesos-abiertos  
Les al·legacions, suggeriments o observacions efectuats per les persones o entitats que es consideren interessades hauran de formular-se per escrit dirigit a aquesta Direcció General d'Urbanisme, i s'hauran de presentar per Registre d'Entrada de la Conselleria de Política Territorial, Obres Públiques i Mobilitat, sense perjudici del que es preveu en l'article 16 de la Llei 39/2015, d'1 d'octubre, del procediment administratiu comú de les administracions públiques, o a través de l'enllaç següent:  
https://www.gva.es/va/inicio/procedimientos'id\_proc=18998&version=amp  
indicant en l'assumpte: «URMTPU2023\_Aportacions al projecte d'ordre de bases de modernització i transparència del planejament urbanístic».  
En els dos casos es farà constar el nom i cognoms o raó social, l'adreça i el DNI, NIE o NIF de la persona o entitat que presenta al·legacions. Per a l'adequada interpretació, valoració i, si és procedent, incorporació de les aportacions, s'haurà d'especificar l'aspecte concret del projecte d'ordre a què es fa referència, la modificació que es proposa i les raons en què es fonamenta. Es recomana, així mateix, adjuntar una proposta de redacció alternativa.  
  
València, 8 de maig de 2023.- El director general d'Urbanisme: Vicente Joaquín García Nebot.